**Uitarea**

*Flavius*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mai mare uitare nu ştiu

decât să te uiţi pe tine afară din trup

ori să treci cu vederea orice suferinţă

care te sapă prin memorie şi face şanţuri

pe unde trec apele Acheronului.

Trupul în care mă zidesc acum

are un suflet asemeni zăpezii la soare

topit în cuvinte nevorbite

ce urcă prin coloane de aer la cer

până la tâmpla lui Dumnezeu Tatăl.

Îl mângâie încet să tresară

pentru dezlegare de păcate lumeşti,

numai aşa mă umplu la loc de lumină

şi-mi dispare uitarea.